ไฟแนนซ์ทูเดย์
นักธุรกิจมองปรากฏการณ์แพงทั้งแผ่นดินของรัฐบาล ที่กระชากค่าครองชีพขึ้นในช่วงนี้ว่า
14 มี.ค. 2555

นักธุรกิจมองปรากฏการณ์แพงทั้งแผ่นดินของรัฐบาล ที่กระชากค่าครองชีพขึ้นในช่วงนี้ว่า 
เป็นการทำวิกฤตเป็นโอกาส เพราะประชาชนจะหันไปให้ความสำคัญกับปัญหาปากท้องมากกว่าการแก้ไขรัฐธรรมนูญ 




เรื่องนี้ ช.ชดา เห็นว่า รัฐบาลอาจจะโดนโห่มากกว่าจะเบี่ยงเบนประเด็นได้ เพราะคนเดือดร้อนชักหน้าไม่ถึงหลังจะออกมาไล่รัฐบาล ผสมกับพวกที่มาต่อต้านการแก้ไขรัฐธรรมนูญ ระวังจะกลายเป็นปัญหา 2 เด้ง
...ศุภชัย พานิชภักดิ์ เลขาธิการการประชุมสหประชาชาติว่าด้วยการค้าและการพัฒนา หรืออังค์ถัด แนะนำว่า การแก้ปัญหาคนจนต้องเริ่มตั้งแต่นโยบายเศรษฐกิจภาพใหญ่ ซึ่งในด้านการเงินต้องมีความสมดุลระหว่างการดูแลเสถียรภาพเงินเฟ้อกับการจ้างงาน 
อดีตรองนายกฯ มองว่าการดำเนินนโยบายการเงินที่ตึงตัวเพื่อต่อสู้กับเงินเฟ้อมากเกินไป ไม่สามารถที่จะไปทำให้การจ้างงานเพิ่มขึ้นได้
ขณะที่นโยบายด้านการคลัง ต้องไม่กู้เงินใช้จ่ายมากเกินไป โดยระดับหนี้สาธารณะของประเทศอยู่ที่ประมาณ 40% ของจีดีพี 
...นโยบายพักหนี้ดีให้ประชาชนของคลัง ทำท่าจะไปไม่รอด ช.ชดา ว่าเลิกเถอะ เสียหน้าดีกว่าเสียหาย